**Kvaliteedi tagamise alused**

# **TTR MTÜ TEGEVUSE KVALITEEDI TAGAMISE ALUSED**

## **1.** **ÜLDSÄTTED**

1.1. TTR MTÜ (registrikood 80634954) lähtub täienduskoolituse kvaliteedi tagamisel täiskasvanute koolituse seadusest, ettevõtte ärieetikast, põhikirjast ja õppekorralduse alustest.

1.2. TTR MTÜ pakub täiskasvanutele suunatud tööalast täiendkoolitust.

1.3 Koolituste läbiviimisel ja suhtlemisel klientidega tuleb igal koolitajal juhinduda väärtuspõhisest suhtest, avatusest, aususest ja abivalmidusest.

## **2.** **ÕPPEKAVADE KVALITEEDI TAGAMISE TINGIMUSED JA KORD**

2.1 Õppekavade koostamisel lähtutakse täiskasvanute koolituse seadusest, täienduskoolituse õppekava koostamise juhendmaterjalist ja täienduskoolituse standardist.

2.2 TTR MTÜ koolituste õppekavas sätestatakse järgmised andmed:

* õppekava nimetus;
* õppekavarühm;
* õppekava eesmärk ja õpiväljundid;
* õpingute alustamise tingimused, juhul kui need on eeltingimuseks õpiväljundite saavutamisel;
* õppe kogumaht, sealhulgas auditoorse, praktilise ja iseseisva töö osakaal;
* õppe sisu;
* õppekeskkonna kirjeldus;
* õppematerjalide loend, juhul kui õppekava läbimiseks on ette nähtud õppematerjalid;
* õpetamise tingimused ja väljastatavad dokumendid;
* koolituse läbiviimiseks vajaliku kvalifikatsiooni, õpi- või töökogemuse kirjeldus.

2.3 Õppekava koostamisel lähtutakse sihtgruppide vajadustest ning iga koolitus peab olema praktilise suunitlusega ja aitama sihtgrupil saavutada paremaid ning mõõdetavaid tulemusi.

2.4 Iga koolituse juures on viide kehtivale õppekavale.

## **3.** **ÕPPEKESKKONNA KVALITEEDI TAGAMISE TINGIMUSED JA KORD**

3.1 Koolitustegevus toimub selleks otstarbeks sobilikel renditavatel pindadel, mis vastavad tervisekaitse nõuetele. Ruumid on varustatud tänapäevase esitlustehnikaga (dataprojektor, arvuti jne) ja pabertahvliga.

3.2 Kõik koolitused on TTR MTÜ kodulehel vähemalt kaks kuud enne koolituse toimumise algust. Koolitustele on võimalik registreerida kodulehel.

3.3 Kõik koolitusele registreerunud saavad vähemalt nädal enne koolituse algust teabe koolituse täpse korraldusliku poole kohta – ajakava, koolitusruumide ja transpordi võimaluste kohta.

3.4 Koolituse jooksul püütakse luua võimalikult õppimist toetav keskkond.

3.5 TTR MTÜ tagab igale koolitusel osalejale kohvipausi koos suupistetega, kui koolitus on pikem kui 4 tundi.

3.6 TTR MTÜ koolitustel on õppematerjalid paberkandjal ja/või elektrooniliselt.

3.7 Koolitusgruppide suurused on erinevad sõltuvalt koolituse sisust, kuid eesmärgiks on siiski tagada individuaalne lähenemine kogu õppeprotsessi jooksul.

## **4.** **KOOLITAJATE KVALITEEDI TAGAMISE TINGIMUSED JA KORD**

4.1 Lektorid peavad omama kõrgemat erialast haridust ja olema aktiivselt tegutsenud õpetatavas valdkonnas ning omama vastavasisulist kogemust, mida nad on võimelised tõestama.

4.2 Koolitajate töö tulemust hinnatakse koolituse järgselt osalejate suulise ja kirjaliku tagasiside põhjal. Vajadusel tehakse koolitajatele parandusettepanekuid.

4.3 Lektorid on kohustatud osalema erialastel täiendkoolitustel, praktilistel töödel õpetatavas aines ning arendama õppemeetodeid ja õppe sisu edasiandmise oskust.

## **5.** **TÄIENDUSKOOLITUSE KOHTA TAGASISIDE KOGUMISE KORD**

5.1 TTR MTÜ küsib peale igat koolitust osalejatelt tagasisidet ja parandusettepanekuid. Tagasisidet võib anda nii kirjalikult paberkandjal kui ka digitaalselt.

5.2 Saadud tagasisidet analüüsitakse ning kasutame selleks, et pakkuda veelgi kvaliteetsemaid koolitusi.

5.3 Kool kogub õppijate kohta järgmisi andmeid: nimi, e-post, telefon ja isikukood. Isikukood on vajalik tunnistuse jaoks. Isikuandmeid töödeldakse isikuandmete kaitse seaduse § 6 alusel.